Det gik vist ikke helt efter planen, da en ung mand satte sig bag rettet onsdag eftermiddag. Køreturen fik et brat stop, da han kørte ind i et træ.

Ambulancefolk måtte onsdag eftermiddag skære en ung mand fri af en bil, efter han og bilen var kommet på afveje ved Dyrehedevej ved Sæby. Bilen ramte af endnu ukendte årsager et vejtræ. Ulykken skete onsdag eftermiddag ved 16 tiden. Nordjyllands Politi oplyser, at manden ikke er i livsfare, men han blev kørt med ambulance til Aalborg Universitetshospital.